Text de 250 paraules en el que escriguis una presentació de la teva persona i detallis les teves expectatives respecte a aquesta expectativa.

Soc l'Arnau Lorda, un alumne de segon any de biologia humana en la Universitat Pompeu Fabra a Barcelona. A més, també soc un jugador i entrenador de bàsquet, i per tant tinc una certa experiència en el mon de la comunicació, especialment a l'adequació d'instruccions a un públic infantil i relativament inexpert i a la comunicació científica, encara que la meva experiència en aquest últim és relativament reduida per a la potencial trajectòria que tinc endavant. Menciono el ser jugador perquè considero que és rellevant adonar-se que també entenc les frustracions del receptor quan el missatge no és prou entenedor, tot i que sigui a un nivell més pràctic i intuitiu.

Naturalment, però, no soc perfecte, i per tant espero que aquesta assignatura em permeti aprendre a fer una comunicació més eficient i correcte, i que m'ajudi a transmetre el missatge que vull donar més fàcilment. Així mateix, també espero que se m'ensenyi a entendre el que se'm demana en certs textos i poder-los adequar a la situació donada, a més de aprendre a comunicar-me a nivell peer-to-peer amb els meus companys actuals i futurs. Finalment, espero que aquesta assignatura m'ajudi, d'una manera o altra, a treure'm la por de parlar en public, amb la qual sempre he tingut problemes per la meva vergonya, ja sigui donant-me estratègies per evitar-la o per poder transformar-la en sensacions més positives.